English: Well, I thank the leader of the Welsh Conservatives for those detailed questions, and can I thank him for the way he began, for his support for the call for people to come forward for vaccination? Every single Member of the Senedd has a reach into our own communities. We regularly publish things; we're always trying to communicate with people who vote in our localities, and anything any one of us can do to get that message over is another small contribution to building the defence that we will need in Wales, if we were to see an omicron wave of infection of the sort that some analysts are suggesting. Independence doesn't appear at all in the co-operation agreement. It is one of those things on which we will continue to have many debates, I'm sure, across the floor of the Senedd. My party's position has not altered at all. We believe in an entrenched devolution system, a devolution system that cannot be arbitrarily rowed back by a Government at Westminster, but we also believe that Wales is better off in a successful United Kingdom and that the United Kingdom is better off for having Wales as a part of it, and I'm quite sure we will go on debating those different positions. The scrutiny issue, I genuinely think, Llywydd, is not a matter for me. I'm very wary of the idea that the Government should have a hand in drawing up arrangements to be scrutinising the decisions that we make, but there were important points made by the leader of the opposition, quite definitely. I know that the Business Committee will have taken a paper today that groups in the Senedd will want to consider, and in the end, it is absolutely a matter for the Senedd to decide on its own arrangements, not for the Government to have a direct hand in them. I don't dissent from part of what the Member said about waiting times in the NHS. It's a matter of considerable grief to me that we went into the pandemic with waiting times in the Welsh NHS the lowest since 2014 and falling, and now we face a very different position, as does every part of the United Kingdom. I'm pleased, in a very modest way, to see in the latest figures some waiting times coming down for some of the most urgent conditions. We talked about cancer earlier, and waiting times fell for cancer in the most recent period, but those are small advances in a very difficult position, and we continue to work with other Governments. If there are any ideas that we have not thought of for ourselves that can help us to make the progress we want to make on waiting times in Wales, then of course we want to learn those things from anywhere where they are available. The programme for government continues to contain a commitment to introduce a clean air Act for Wales, consistent with World Health Organization guidance and to extend the provision of air quality monitoring, and that process will begin early in the Senedd term with a normal White Paper, followed by a Bill for the Senedd to consider. I continue to look forward to working with other parts of the Chamber who have a shared interest in that. We have a fundamentally different view on the issue of means testing and universal services. I think school meals is in some ways the paradigm case for the impact that means testing has, because it casts a stigma over those people for whom the system is meant to be a beneficiary. I remember a very old story, Llywydd, which my colleague Jane Hutt and some others here will remember. The former leader of South Glamorgan County Council, Lord Jack Brooks, used to tell a story about how, as an 18-year-old, he went out to a dancehall here in Cardiff, all dressed up for the night, and he saw a young woman coming across the room to him and he thought that maybe his evening was going to be more successful than he had originally anticipated, and this young woman came up to him and said, 'I know you', she said, 'You're Jack Brooks, aren't you?' and he said, 'Yes', and she said, 'You're the one who used to have free school meals when we were in primary school together.' And even at that age, the hurt that that caused him had never left him and it must have been 50 years later that he told us that story and it was still vivid, you could tell in the way that he told it. And that's why, on this side of the Chamber, we believe that universal services where there is no stigma attached - . And of course the people in St Andrews Crescent should pay, but they should pay through the taxation system, a graduated taxation system that takes more back from people who have more to start with, not means test the service so that those people who really need it don't get the service they really need, they get all the disadvantages that go alongside it. My colleague Rebecca Evans will set out the budgetary implications; we've made proper budgetary provision for the policy set out in the agreement. Thank you to Andrew R.T. Davies for what he said about reforming the school term and the school year, it'll be good to work on that together, and for the issues of social care and building safety. The proposal for local government reform is a two-stage process. In this Senedd term, I'll want us to grasp the difficult issues of reforming the current system, so that the current system is as fair as we can make it, and at the same time, we will go on working on the possibilities for more fundamental reform. There was a lot of work done on this in the last Senedd term, but if you're going to, let us say, replace the council tax with a form of land value taxation, that can't be done in a single term; that would lie beyond the current term. The reports of the constitutional commission will, of course, be available to all parties once they are published and I'm grateful to the leader of the Welsh Conservatives for having made a nomination to the commission. I'm sure that her participation in its deliberations will add a great deal to the necessary challenge that you want in a group of people brought together to look at such fundamentally important matters.
Welsh: Wel, rwy'n diolch i arweinydd y Ceidwadwyr Cymreig am y cwestiynau manwl yna, ac a gaf i ddiolch iddo am y ffordd y dechreuodd, am ei gefnogaeth i'r alwad i bobl ddod ymlaen i gael eu brechu? Mae gan bob un Aelod o'r Senedd gyrhaeddiad yn ei gymuned ei hun. Rydym ni'n cyhoeddi pethau yn gyson; rydym ni'n ceisio cyfathrebu bob amser â phobl sy'n pleidleisio yn ein hardaloedd ni, ac mae unrhyw beth y gall unrhyw un ohonom ni ei wneud i fynegi'r neges honno yn gyfraniad bach arall at adeiladu'r amddiffyniad y bydd ei angen arnom ni yng Nghymru, pe byddem ni'n gweld ton o haint omicron o'r fath y mae rhai dadansoddwyr yn ei hawgrymu. Nid yw annibyniaeth yn ymddangos o gwbl yn y cytundeb cydweithredu. Mae'r pwnc yn un o'r pethau hynny y byddwn ni'n parhau i ddadlau llawer yn eu cylch, rwy'n siŵr, ar draws llawr y Senedd. Nid yw safbwynt fy mhlaid i wedi newid o gwbl. Rydym ni'n credu mewn cyfundrefn datganoli sefydledig, cyfundrefn o ddatganoli na ellir ei datgymalu yn ôl mympwy Llywodraeth yn San Steffan, ond ein cred ni hefyd yw ei bod hi'n well i Gymru fod mewn Teyrnas Unedig lwyddiannus a'i bod hi'n well i'r Deyrnas Unedig fod Cymru yn rhan o honno, ac rwy'n gwbl sicr y byddwn ni'n parhau i drafod y gwahanol safbwyntiau hynny. Yn fy marn wirioneddol i, Llywydd, nid mater i mi yw craffu. Rwy'n wyliadwrus iawn o'r syniad y dylai'r Llywodraeth fod â rhan mewn llunio trefniadau i graffu ar y penderfyniadau yr ydym ni'n eu gwneud, ond fe wnaeth arweinydd yr wrthblaid bwyntiau pwysig iawn, yn bendant. Rwy'n gwybod y bydd y Pwyllgor Busnes wedi cymryd papur heddiw y bydd grwpiau yn y Senedd yn dymuno ei ystyried, ac yn y pen draw, mater i'r Senedd yw penderfynu ar ei threfniadau ei hun, ac nid i'r Llywodraeth fod â rhan uniongyrchol yn hynny. Nid wyf i'n anghytuno â rhan o'r hyn a ddywedodd yr Aelod am amseroedd aros yn y GIG. Mae'n fater sy'n peri gofid mawr i mi fod gennym ni'r amseroedd aros yn GIG Cymru ar eu lleiaf ers 2014 ac yn parhau i leihau ar ddechrau'r pandemig ond rydym ni'n wynebu sefyllfa wahanol iawn erbyn hyn, fel pob rhan o'r Deyrnas Unedig. Rwy'n falch, i ryw raddau, o weld rhai amseroedd aros yn byrhau yn y ffigurau diweddaraf o ran rhai o'r cyflyrau mwyaf enbyd. Buom ni'n siarad am ganser yn gynharach, ac fe ostyngodd amseroedd aros o ran canser yn y cyfnod diweddaraf, ond datblygiadau bach yw'r rhain mewn sefyllfa anodd iawn, ac rydym ni'n parhau i weithio gyda Llywodraethau eraill. Os oes unrhyw syniadau nad ydym ni wedi meddwl amdanyn nhw ein hunain a all ein helpu ni i weld y cynnydd yr ydym ni'n awyddus i'w gael o ran amseroedd aros yng Nghymru, yna wrth gwrs rydym ni'n awyddus i ddysgu'r pethau hynny o unrhyw ffynhonnell a allai fod ar gael. Mae'r rhaglen lywodraethu yn parhau i gynnwys ymrwymiad i gyflwyno Deddf aer glân i Gymru, sy'n gyson â chanllawiau Sefydliad Iechyd y Byd, ac ymestyn y ddarpariaeth o fonitro ansawdd aer, a bydd y broses honno yn dechrau yn gynnar yn nhymor y Senedd gyda Phapur Gwyn normal, ac yna fe ddaw Bil i'r Senedd ei ystyried. Rwy'n parhau i edrych ymlaen at weithio gyda rhannau eraill o'r Siambr sydd â diddordeb cyffredin yn hyn. Mae ein barn ar y mater o brofion modd a gwasanaethau cyffredinol yn hanfodol wahanol. Rwyf i o'r farn mai prydau ysgol mewn rhai ffyrdd yw'r esiampl fwyaf amlwg o'r effaith y mae profion modd yn ei chael, oherwydd eu bod nhw'n gwaradwyddo'r bobl hynny y dylai'r system fod yn eu cefnogi. Rwy'n cofio hen, hen stori, Llywydd, y bydd fy nghyd-Weinidog Jane Hutt a rhai eraill yma yn ei chofio. Byddai cyn-arweinydd Cyngor Sir De Morgannwg, yr Arglwydd Jack Brooks, yn adrodd stori am sut yr aeth ef, yn 18 oed, i neuadd ddawnsio yma yng Nghaerdydd, yn ei ddillad gorau, ac fe welodd ferch ifanc yn croesi'r ystafell tuag ato ac roedd e'n credu efallai y byddai'r noson yn un fwy llwyddiannus nag yr oedd wedi tybio ar y dechrau, a daeth y ferch ifanc hon ato a dweud, 'Rwy'n gwybod pwy wyt ti', meddai hi, 'Jack Brooks wyt ti, onid e?' ac fe ddywedodd, 'Ie', a dywedodd hi, 'Ti oedd yr un oedd yn arfer cael prydau ysgol am ddim pan oeddem ni yn yr ysgol gynradd gyda'n gilydd.' A hyd yn oed ar yr oedran hwnnw, fe barhaodd boen y dolur a achosodd y digwyddiad hwnnw iddo byth oddi ar hynny ac mae'n rhaid mai 50 mlynedd yn ddiweddarach pan yr oedd yn dweud y stori honno wrthym ni ac roedd y graith yno o hyd, roedd hynny i'w glywed yn ei lais. A dyna pam, ar yr ochr hon i'r Siambr, ein bod ni'n credu bod gwasanaethau cyffredinol lle nad oes gwarthnod ynghlwm - . Ac wrth gwrs, dylai'r bobl yn St Andrews Crescent dalu, ond dylen nhw dalu drwy'r system drethu, system drethu raddedig sy'n cymryd mwy yn ôl oddi wrth bobl sydd â mwy i ddechrau, ac nid trwy system prawf modd lle nad yw'r bobl hynny â gwir angen am y gwasanaeth yn ei gael mewn gwirionedd, ond yn cael yr holl anfanteision sy'n mynd law yn llaw â hynny. Fe fydd fy nghyd-Weinidog Rebecca Evans yn nodi'r goblygiadau cyllidebol; rydym ni wedi gwneud darpariaeth gyllidebol briodol ar gyfer y polisi a nodir yn y cytundeb. Diolch i Andrew R.T. Davies am yr hyn a ddywedodd am ddiwygio'r tymor ysgol a'r flwyddyn ysgol, bydd hi'n dda cael gweithio gyda'n gilydd ar hynny, ac ar faterion gofal cymdeithasol a diogelwch adeiladau. Mae'r cynnig ar gyfer diwygio llywodraeth leol yn broses ar ddau gam. Yn y tymor Senedd hwn, rwy'n awyddus i ni fynd i'r afael â'r materion anodd sy'n ymwneud â diwygio'r system bresennol, fel bydd y system bresennol mor deg ag y gallwn ni ei gwneud hi, ac ar yr un pryd, byddwn ni'n mynd ati i weithio ar y posibiliadau ar gyfer diwygio mwy sylfaenol. Cafodd llawer o waith ei wneud ar hyn yn y tymor Senedd diwethaf, ond os ydych chi am, ddywedwn ni, ddisodli'r dreth gyngor â math o drethiant gwerth tir, ni ellir gwneud hynny mewn un tymor; byddai hynny yn digwydd ar ôl y tymor presennol. Bydd adroddiadau'r comisiwn cyfansoddiadol, wrth gwrs, ar gael i bob plaid ar ôl eu cyhoeddi ac rwy'n ddiolchgar i arweinydd y Ceidwadwyr Cymreig am gynnig enwebiad i'r comisiwn. Rwy'n siŵr y bydd ei chyfranogiad yn ei drafodaethau yn ychwanegu llawer at yr her angenrheidiol yr ydych chi'n ei ddymuno mewn grŵp o bobl sydd wedi dod ynghyd i edrych ar faterion sydd mor hanfodol bwysig.